Kolōnijŏ (Złoty Stok)

Złoty Stok-Kolōnijŏ (do 1945 niem. Hermannswalde) – dŏwnŏ Kolōnijŏ,sniesiōnŏ tajla miasta Złoty Stok, położōnŏ w gminie Złoty Stok, w krysie ząbkowickim, w wojywōdztwie dolnośląskim. Plac skłŏdŏ sie z dwōch czynści: 

Kolōnijŏ Żeromskiego (pōłnocnŏ tajla)

Kolōnijŏ Kasprowicza (połedniowŏ tajla)

 Etymologijŏ 
Ôsiedle nazwano było Kolōnijōm skuli dalekości ôd cyntrum miasta. W piyrszych latach istniyniŏ ôd nojbliższyj zabudowy w Złotym Stoku dzielōł jã pōnad kilōmeter drōgi.

 Położynie 
Plac położōnŏ je na Przedgórzu Paczkowskim. Leży nad fabrokym Świda. Ôd zachodu graniczy z Lasym Mokradła (niem. Mogradel).

 Historyjŏ 

 Kolōnijŏ Żeromskiego 
W 1913 roku podle Kolōnije wybudowano było lontowńe. Używane były w nij masziny z niydŏwno zlikwidowanyj lontowni w Jessen (pol. Jasionna). Do roboty w nowo wybudowanyj lontowni zatrudniōno było tajla prŏcownikōw z Jessen. Prŏcowniki miyszkali we zbudowanych dlŏ nich dōmach na terynie Kolōnije. W 1916 r. na kolōniji zbudowano było piyrsze budōnki do produkcyje prochōw, lontów i amunicyje. Abszus I wojaczki światowyj sprawiōł nŏrywny wzrōst zapotrzebowania na wczaśnij wymiyniōne artikle militarne. Po abszlusie wojaczki w 1918 r. zlikwidowane ôstały masziny produkcyjne, a niykere ôbiekty przerobiono na budōnki miyszkalne. Było to tedy niywielge ôsiedle zamiyszkowane bez ok. 50 ôsōb. Tedy tyż nadano było tymu placowi miano Hermannswalde.  

 Kolōnijŏ Kasprowicza 
W drugij łowie XIX w. w niywielkim kraterze erozyjnym u zbiegu terŏźnych ulic Polnyj i Stawowej wybudowano było cegielnię. W tyj cegielni produkowane były cegły, co sużyły do budowy złotostockiej poczty i dōmōw. W 1935 r. niydaleko cegielni wybudowano było 10 dōmōw dlŏ jeji prŏcownikōw. Tedy plac zaczynto było nazywać Ziegelei Barade. 

W 1938 r. na terynie ôbōch kolōnije było 17 budōnkōw, co zamiyszkowało kol. 110 ôsōb. 

 Współczesność 
Po II wojnie światowyj rozebrano cegielnię, ôstoł pō nij stŏw przi ul. Stawowej. W 1983 roku plac połōnczōł sie z miastym.

W 2016 roku kolōnijŏ ôbchodziyła 100-lecie istniyniŏ. Z tyj przileżytości zôrganizowano było fajer nazywanõ "Koloniadą". Ôd tamtyj poryje dalsze rocznice istniyniŏ ôrganizowane sōm regularnie.
Kategoryjo:Gmin Ślůnske Zůmbkowicy